als_Latn dik_Latn sag_Latn
Ajo lirisht pohon se kohët kanë ndryshuar në mënyrë dramatike, që nga fëmijëria e saj, shumicën prej së cilës e ka kaluar në vendlindjen e saj, Toledo. Tanimë e vendosur në New York, ku jeton me vajzën 6 vjeçare Suri, aktorja Katie Holmes pohon për revistën Elle Uk të muajit prill, se ndërsa kohët kanë ndryshuar, principet bazë e të qënurit prind, mbeten të njejta. "Fëmijët janë të ekspozuar ndaj më shumë gjërave në krahasim me ç'kemi qënë ne më parë, mendoj se çdo gjeneratë kalon përmes kësaj ndjesie. O zot është kaq ndryshe, shumë gjëra kanë ndryshuar nga
mënyra sesi unë jam rritur" tha ajo.
"Kam qënë shumë me fat. Jam më e vogla e familjes, me tri motra më të mëdha, kështu që kur isha e vogël shpenzoja shumë kohë në tualet duke parë ato" pohoi Holmes. "Më ka intriguar gjithmonë make up-i madje mamaja ime ishte shumë e sinqertë kur na thoshte: "Ka bukuri natyrale në botë, make up-i thjesht të rrit".
Edhe pse ka admirim të fortë ndaj grave, ajo ngurron t'a quaj veten feministe. "Unë identifikohem me femrën, identifikohem me njerëzit që punojnë shumë. Mendoj se... i dua gratë e forta, meshkujt e fuqishëm dhe më pëlqen të frymëzohem nga njerëzit që luftojnë për atë që besojnë, që janë kreativ dhe kanë integritet. Nuk mendoj se fjala 'feministe' është problematike."
Karriera e Katie Holmes si aktore nisi me serialin "Dawson's Creek", serial ky shumë i suksesshëm për pesë vite radhazi, nga 1998-2003, përpara se bumi teknologjik të ndryshonte tablonë kulturore.
"Bota ka ndryshuar shumë që atëherë" tha ajo. "Media sociale dhe ajo çfarë njerëzit janë duke parë. Mendoj se pafajësia e moshës ishte ajo çfarë tërhiqte te seriali. Ishin ata adoleshentë që kaluan ato dashuritë e para, ndarjet, rritjen e tyre,
ndryshimet e miqësive. Ndaj jam krenare që kjo lloj pafajësie ekziston akoma".
Burimi: DailyMail
als_Latn als_Latn als_Latn als_Latn als_Latn als_Latn als_Latn zho_Hans